Προσφυγή της 23ης Ιανουαρίου 2025 – Wyrębski κατά EUIPO – Gagatek-Woźniak κ.λπ. (RED BRAND CHICKEN)
(Υπόθεση T-45/25)
Γλώσσα του δικογράφου της προσφυγής: η πολωνική
Διάδικοι
Προσφεύγων: Grzegorz Wyrębski (Wróblew, Πολωνία) (εκπρόσωποςka: A. Skup, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης
Αντίδικοι ενώπιον του τμήματος προσφυγών: Anna Gagatek-Woźniak (Wieluń, Πολωνία), Artur Woźniak (Wieluń), Jolanta Piesik (Wieluń)
Στοιχεία σχετικά με τη διαδικασία ενώπιον του EUIPO
Δικαιούχος του επίδικου σήματος: Οι αντίδικοι ενώπιον του τμήματος προσφυγών
Επίδικο σήμα: Εικονιστικό σήμα της Ευρωπαϊκής Ένωσης «RED BRAND CHICKEN» – Υπ’ αριθ.13 068 861 σήμα της Ευρωπαϊκής Ένωσης
Διαδικασία ενώπιον του EUIPO: Διαδικασία για την κήρυξη ακυρότητας
Προσβαλλόμενη απόφαση: Απόφαση του τετάρτου τμήματος προσφυγών του EUIPO, της 12ης Νοεμβρίου 2024, στην υπόθεση R 1165/2020-4
Αιτήματα
Ο προσφεύγων ζητεί από το Γενικό Δικαστήριο:
να μεταρρυθμίσει την προσβαλλόμενη απόφαση ως εξής: να απορρίψει την προσφυγή κατά της από 16 Απριλίου 2020 απόφασης του τμήματος ακυρώσεων του EUIPO με στοιχεία 19 891 C, να κηρύξει άκυρο στο σύνολό του το σήμα «RED BRAND CHICKEN» και να καταδικάσει τους αντιδίκους ενώπιον του τμήματος προσφυγών στα έξοδα της διαδικασίας ενώπιον του τμήματος προσφυγών του EUIPO ·
να καταδικάσει το EUIPO και τους αντιδίκους στη διαδικασία ενώπιον του τμήματος προσφυγών στα δικαστικά έξοδα ενώπιον του Γενικού Δικαστηρίου.
Επικουρικώς, ο προσφεύγων ζητεί από το Γενικό Δικαστήριο:
να ακυρώσει την προσβαλλόμενη απόφαση·
να καταδικάσει το EUIPO και τους αντιδίκους ενώπιον του τμήματος προσφυγών στα δικαστικά έξοδα ενώπιον του Γενικού Δικαστηρίου.
Προβαλλόμενοι λόγοι
Παράβαση του άρθρου 72, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Παράβαση του άρθρου 52, παράγραφος 1, στοιχείο β΄, του κανονισμού (ΕΚ) 207/2009 του Ευρωπαϊκού Κοινοβουλίου και του Συμβουλίου·
Παράβαση της υποχρέωσης αιτιολόγησης που απορρέει από το άρθρο 94, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
____________